CELEX: 32011D0845
Language: bg
Date: 2011-12-16 00:00:00
Title: Решение 2011/845/ОВППС на Съвета от 16 декември 2011 година относно временното приемане на някои палестинци от държави-членки на Европейския съюз

17.12.2011   
            
            
               BG
            
            
               Официален вестник на Европейския съюз
            
            
               L 335/78
            
         РЕШЕНИЕ 2011/845/ОВППС НА СЪВЕТА
   от 16 декември 2011 година
   относно временното приемане на някои палестинци от държави-членки на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 и член 31, параграф 1 от него,
   като има предвид, че:
   
               (1)
            
            
               На 17 ноември 2010 г. Съветът прие Решение 2010/694/ОВППС относно временното приемане на някои палестинци от държави-членки на Европейския съюз (1), което предвижда продължаване за нов период от 12 месеца на срока на валидност на техните национални разрешителни за влизане и престой на територията на държавите-членки, посочени в Обща позиция 2002/400/ОВППС от 21 май 2002 г. относно временното приемане на някои палестинци от държави-членки на Европейския съюз (2).
            
         
               (2)
            
            
               Въз основа на оценка на прилагането на Обща позиция 2002/400/ОВППС Съветът намира за уместно да удължи срока на валидност на тези разрешителни за нов период от 12 месеца,
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки, посочени в член 2 от Обща позиция 2002/400/ОВППС, удължават срока на валидност на националните разрешителни за влизане и престой, предоставени съгласно член 3 от посочената обща позиция, за нов период от 12 месеца.
   Член 2
   Съветът оценява прилагането на Обща позиция 2002/400/ОВППС в рамките на шест месеца след приемането на настоящото решение.
   Член 3
   Настоящото решение влиза в сила в деня на приемането му.
   
      Съставено в Брюксел на 16 декември 2011 година.
      
         
            За Съвета
         
         
            Председател
         
         T. NALEWAJK
      
   
   
      (1)  ОВ L 303, 19.11.2010 г., стр. 13.
   
      (2)  ОВ L 138, 28.5.2002 г., стр. 33.